Ny Svindal-seier: – Supermann-takter
1. Aksel Lund Svindal 1.42,34 2. Kjetil Jansrud +0,30 3. Guillermo Fayed +0,70 4. Hannes Reichelt +0,78 5. Carlo Janka +0,97 Han vant like godt foran landsmann Kjetil Jansrud - som ble nummer to - i Beaver Creek. «Norway doing alright Beaver Creek!!!» skrev Lund Svindal på Instagram mens han sto i målområdet i det amerikanske skistedet. – Dette var helt rått, jeg følte at nivået var høyt i dag – og jeg visste at Kjetil (Jansrud) ville kjøre fort. I dag gravde jeg dypt, sier nordmannen til VG fredag kveld. Carlo Janka hadde nettopp overtatt ledelen i rennet da 32-åringen startet som nummer 16. Nordmannen var knusende overlegen ut fra start, og ledet bokstavelig talt fra start til mål. I mål var han nesten sekundet foran nestemann. Noen få minutter senere var Kjetil Jansrud også i mål - som nummer to. – Dette er gigantisk. Vi snakker om en «klype-seg-i-armen-sesongstart», sier tidligere landslagssjef Marius Arnesen til VG. Lund Svindal vant både Super G og utfor forrige helg. I dag fulgte han opp med ny triumf i utfor. Tre renn har med andre ord gitt tre seirer. – Hva slags forventninger hadde du før denne sesongstarten? – Jeg var klar over at de ville bli sterke. Vi snakker om fjorårets fartskonge, og fartskongen fra de siste sesongen. Men derfra til å vinne tre av tre renn, samtidig som Jansrud er nærmest Aksel, er gigantisk.2005: Super-G i Lake Louise. 2006: Superkombinasjon i Beaver Creek. 2007: Super-G i Lake Louise. 2008: Utfor i Beaver Creek. 2008: Super-G i Beaver Creek. 2011: Super-G i Lake Louise. 2012: Utfor i Lake Louise. 2012: Super-G i Lake Louise. 2013: Super-G i Lake Louise. 2013: Utfor i Beaver Creek. 2015: Utfor i Lake Louise. 2015: Super G i Lake Louise. 2015: Utfor i Beaver Creek. – Dette er en merkedag i norsk alpinsport, legger Arnesen til.Jansrud har vært best på trening før rennet, men måtte innse at Lund Svindal slo ham med 30 hundredeler. Jansrud trakk på skuldrene og virket smått skuffet etter målgang. Men senere smilte han side om side med Lund Svindal. Og for å illustrere hvor suveren sistnevnte er om dagen, så tok Jansrud sin egen pekefinger og pekte mot tinningen sin da han så landsmannen. Han var rett og slett mektig imponert. – Et skritt nærmere Aksel! Jeg er glad for å være tilbake på pallen, skrev Jansrud på sin Instagram-konto etter at dobbeltseieren var sikret. – Da jeg kom i mål så langt foran så skjønte jeg at det bare var Kjetil som kunne ta det. Det gjorde han nesten, men jeg holdt unna, sier Lund Svindal til TV 2. I morgen er det Super G i Beaver Creek. Søndag venter storslalåm. – Det er bare å glede seg til resten og nytte dette, for det skrives norsk alpinhistorie hver dag nå. Gutta har vært gode i Nord-Amerika før, men jeg blir litt målløs av dette, sier Marius Arnesen.Før sesongstart, 7. oktober, sa en avvæpnende Lund Svindal følgende til VG: «Jeg er ikke supermann». – Det må han motbevise nå. For det vi ser i dag er supermann-takter, mener Arnesen. Forventningene til de norske utøverne var enorme foran fredagens renn: Aksel Lund Svindal imponerte nemlig voldsomt da han vant både utfor og super-G i Lake Louise forrige helg. Nordmannen var ute hele forrige verdenscupsesong på grunn av skaden han pådro seg under lek med ball i fjor høst. Han rakk akkurat å få med seg VM i Beaver Creek, før han valgte å stå over resten av konkurransene og konsentrere seg om å være klar til denne vinteren.Kjetil Jansrud var best på begge treningene foran dagens økt i utforløypa i Beaver Creek. Det holdt likevel bare nesten for 30-åringen fra Vinstra. I morgen er det super-G som står på programmet i Beaver Creek. PS! Den tredje nordmannen, Aleksander Aamodt Kilde, kjørte også godt, og endte på en imponerende 16. plass med startnummer 51.
Aksel Lund Svindal (32) fortsetter maktdemonstrasjonen han startet forrige helg: Fredag kveld tok han seier nummer tre - i sesongens fjerde renn.